Vigala kommune

Vigala er en tidligere landkommune i Rapla fylke i Estland, beliggende midt i landet. Kommunen ligger helt sørvest i fylket. Det bodde om lag 1 700 mennesker i kommunen, fordelt på ca 270 km². Administrasjonssenteret i kommunen var Kivi-Vigala. Folketallet var sterkt fallende.A ja O – Taskuteatmik Eesti, Eesti Entsüklopeediakirjastus, Tallinn 2007. Elvene Naravere og Enge renner gjennom kommunen.

De største tettstedene i kommunen var Vana-Vigala med 386 innbyggere i 2007, fulgt av Kivi-Vigala med ca 200 innbyggere. I sistnevnte landsby avholdes hver sommer rockefestivalen Hard Rock Laager. Fra denne landsbyen kommer også to fremtredende estiske kunstnere. Maleren Ants Laikmaa (1866–1942) var en av de første heltids kunstnere i landet, mens maleren Heinrich Aasmaa (1909–2008) ikke bare var en fremragende kunstmaler, men også hobby-botaniker med et av landets største herbarier med 35.000 planter.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 62.

Havet har stått helt inn her i tidligere tider, 10 km nord for Kivi-Vigala ligger fjeller Avaste med rester av kalkstein omgitt av flate landskap. Det flommer over de flate myrmarkene om våren, men sommerstid er markene dekket av en stor artsrikdom av planter.

 Referanser 

Kategori:Tidligere kommuner i Estland
Kategori:Rapla fylke